*احبكـ حُب عــراقي يحب الهمــوم
يا ريتك تجي وتشوف الجروح
تلكاهن خطية يسولفن بيك
شسولفلك عليهن والله محتار
يا جرح التشوفة بنار يجويك
احبك حب عراقي يحب الهموم
اصيل وشايل الدمعة ويسليك
حبيتك حب طفل عايش وياي
ويا عشك الطفولة شلون أأذيك
سامرتك ليالي وكلبي مذبوح
مثل نجم السعد بحضاني الوليك
يدك ناي الحزن وي صفنت الليل
حد وجه الصبح موال اغنيك
واسولفلك علية وحالي خلصان
بس عندي المهم ﻻزم اداريك
شوف اثار حبك بين العيون
بين شيب بيهن وانتة ما بيك
وبين بالكلب حبك نياشين
بعد شكثر بعد وتريد اراويك
بين كلشي بين منك وياي
سﻼما ع الجروح البيهة اباريك
جنت شمعة بحياتك تطرد الليل
وهسة الشمعة ذابت شلون اضويك
اترس حضني الك بدموع العيون
اذا راحن عيوني شلون ارويك
من ماي الكلب شربتك وياي
وافتحلك نهر من كلبي واسكيك
هسة الكلب مات ومو كلب صار
جثة بنص جسم كلي شنطيك
لميتك دمع بعيون اﻻيام
كلي شاكلهن لمن ابجيك
الملم ذكرياتك حتى ارتاح
وشوف شباقي بيهن حتى ابديك
طبع ذيب الوكت لتأمنة الجروح
زمان الضحكك ﻻزم يبجيك*